Pasukan bola sepak kebangsaan Togo

Pasukan bola sepak kebangsaan Togo, digelar sebagai Les Eperviers, ialah pasukan bola sepak di bawah kawalan Persekutuan Bola Sepak Togo.
Mereka bermain di Piala Dunia FIFA 2006. Bas pasukan mereka menjalani serangan maut di Angola sebelum Piala Negara-Negara Afrika 2010. Mereka telah berundur dan kemudiannya diharamkan daripada dua kejohanan berikut oleh Konfederasi Bola Sepak Afrika (CAF). Pada tahun 2013 buat kali pertama dalam sejarah, Togo mara ke suku akhir Piala Negara Afrika.

Sejarah

Serangan hendap bas Januari 2010 
Pada 8 Januari 2010, bas pasukan Togo diserang beberapa lelaki bersenjata api semasa dalam  perjalanan ke pertandingan Piala Negara-Negara Afrika 2010. Tiga orang terbunuh dan beberapa lagi cedera. Tiada pemain maut, walaupun pada awalnya penjaga gol Kodjovi Obilale dilaporkan meninggal sehari selepas serangan itu, namun dinafikan oleh kelabnya GSI Pontivy dalam satu sidang media, sebaliknya menyatakan beliau sedang menjalani pembedahan di Afrika Selatan. Kumpulan pemisah FLEC mengaku bertanggungjawab. Jurucakap persekutuan bola sepak Togo menyatakan pembantu jurulatih Amalete Abalo dan pegawai akhbar Stanislaud Ocloo telah maut selain pemandu bas.

Berikutan serangan hendap ini, Persekutuan Bola Sepak Togo menyatakan hasrat menarik diri. Para pemain pada mulanya berhasrat terus bertanding untuk memperingati mereka yang terkorban, namun kerajaan Togo akhirnya mengarahkan pasukan Togo kembali dan menghantar sebuah kapal terbang untuk tujuan itu atas alasan keselamatan. Penyertaan Togo dibatalkan secara rasmi selepas tidak menghadiri perlawanan pembukaan mereka menentang Ghana pada 11 Januari.

Pada 30 Januari 2010, CAF melarang Togo daripada menyertai dua kejohanan Piala Negara-Negara Afrika yang seterusnya dan mendenda mereka $50,000; CAF mendakwa hukuman ini dijatuhkan kerana penglibatan kerajaan dalam penarikan diri dari pertandingan. Togo tidak dapat bertanding sehingga edisi 2016.

Rekod Kejohanan

Piala Dunia FIFA

Piala Negara-Negara Afrika

Pemain

Skuad terkini
23 pemain telah diumumkan pada 4 Januari 2017 bagi Piala Negara-Negara Afrika 2017.
Kaps dan gol dikemaskini pada 15 November 2016 selepas perlawanan menentang .

Senarai panggilan
Para pemain berikut telah dipanggil untuk Togo dalam tempoh 12 bulan lalu.

Nota
INJ Pemain menarik diri daripada skuad disebabkan kecederaan.
RET Pemain telah bersara daripada bola sepak antarabangsa.
DEC Pemain enggan menyertai pasukan selepas dipanggil.
SUS Digantung daripada pasukan kebangsaan.
PRE Skuad Awal.

Jurulatih

 Eberhard Vogel (1997–98)
 Bana Tchanile (2000–02)
 Diego Garzitto (2002)
 Antônio Dumas (2002–04)
 Stephen Keshi (2004–06)
 Otto Pfister (2006)
 Stephen Keshi (2006–08)
 Henri Stambouli (2008)
 Kodjovi Mawuéna (2008–09)
 Jean Thissen (2009)
 Hubert Velud (2009–10)
 Thierry Froger (2010–11)
 Stephen Keshi (2011)
 Didier Six (2011, sementara)
 Didier Six (2012–14)
 Tchakala Tchanilé (2014–15)
 Tom Saintfiet (2015–16)
 Claude Le Roy (2016–)

Rujukan

Pautan luar 
 Togo FA tapak rasmi

Togo